
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea actualizării tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016

1. Descrierea situatiei actuale

Activitatea de semnalizare rutieră este delegată către SC Drumuri Municipale Timişoara SA prin HCLMT nr. 162/10.05.2016. Potrivit Contractului de delegare a gestiunii nr. SC2016-12094/26.05.2016 (art. 6, alin. 2), tarifele se vor actualiza periodic, conform legislaţiei în vigoare.
Începând cu 01.01.2018 conform H.G. nr. 846/29.11.2017 salariul de baza minim brut pe tara garantat în plată se stabileste la 1.900 lei lunar, pentru un program complet de lucru de 166,666 ore, în medie, pe luna, în anul 2018, reprezentand 11,40 lei/ora. 
Conform O.U.G. nr. 79/08.11.2017, C.A.S. si C.A.S.S. se transferă din sarcina angajatorului, în sarcina angajatului, ceea ce înseamnă că salariul minim brut pe tara de 1.900 lei include şi obligaţiile mai sus amintite. Practic, asta înseamnă o crestere de 52% a salariului minim brut pe tara faţă de data semnării contractului.

În cadrul aceleaşi O.U.G. nr. 79/08.11.2017, se stabileste contibutia asiguratorie pentru munca ca si unica contributie salariala a societatii la bugetul de stat incepand cu 01.01.2018, avand o cota de 2,25%.

2. Schimbari preconizate și rezultate așteptate

Având în vedere această creştere determinată de prevederile legislative, precum si prevederile art. 6 aliniatul (2), din contractul de lucrari nr. SC2016-12904/26.05.2016, se impune actualizarea conform modificarilor legislative a tarifului mediu pe ora si punerea in aplicare odata cu intrarea in vigoare a acestora.

Prin actualizarea tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016, se vor alinia salariile conform prevederilor legale în vigoare.
3. Alte informatii - Nu este cazul.
4. Concluzii

Urmare celor de mai sus, consider necesară și oportună aprobarea actualizării tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016

